b'\n_START_ARTICLE_\nJoseph Mussomeli\n_START_SECTION_\n\xc5\xbdivljenje\n_START_PARAGRAPH_\nV zgodnjem otro\xc5\xa1tvu so se Mussomelijevi ogromno selili, del mladosti je pre\xc5\xbeivel celo v Nem\xc4\x8diji, v srednje\xc5\xa1olskih letih pa so se ustalili v New Jerseyju. Diplomiral je iz politologije. Bil je veleposlanik na Filipinih, v Kambod\xc5\xbei in Sloveniji._NEWLINE_Njegovi stari star\xc5\xa1i po obeh roditeljih so bili priseljenci iz Sicilije, Italija._NEWLINE_Poro\xc4\x8den je z Sharon F. Mussomeli in je o\xc4\x8de treh otrok. \xc5\xbdivi v pokoju v Virginiji.\n_START_SECTION_\nVeleposlani\xc5\xa1ka kariera\n_START_PARAGRAPH_\nSprva je bil na raznih diplomatskih delovnih mestih v Egiptu, na Filipinih, kjer je bil dvakrat, v Severni Koreji, \xc5\xa0rilanki, Maroku, Bahrajnu in Afganistanu._NEWLINE_Ob svojem drugem slu\xc5\xbebovanju v Manili, je za slabo leto zasedel polo\xc5\xbeaj veleposlanika ZDA na Filipinih, \xc5\xa1e istega leta 2005 pa je enako funkcijo za\xc4\x8del opravljati v Kraljevini Kambod\xc5\xbei. Leta 2010 ga je Barack Obama imenoval na mesto veleposlanika ZDA v Republiki Sloveniji. V slednjem obdobju je bil znan po ve\xc4\x8dkrat kriti\xc4\x8dnih besedah na ra\xc4\x8dun slovenske oblasti. Marsikdaj ni uporabljal diplomatskega jezika, ampak je rad nastavil ogledalo slovenski demokrati\xc4\x8dnosti ter medijem. Stike s slovensko javnostjo je navezal tudi preko Facebooka, kjer so se odvijale zanimive debate. V prostem \xc4\x8dasu pi\xc5\xa1e pesmi, svojo poezijo je prebiral celo v ljubljanskem parku Zvezda.'